Project:About/fi

Translatewiki.net on lokalisointialusta käännös- ja kieliyhteisöille ja vapaan ja avoimen lähdekoodin projekteille. Se aloitti toimintansa MediaWikin lokalisoinnilla. Myöhemmin mukaan tuli MediaWiki laajennuksia, FreeCol ja muita vapaan ja avoimen lähdekoodin projekteja. Katso täydellinen lista tuetuista projekteista.

Translatewiki.net ei kuulu Wikimedia-säätiön projekteihin eikä mihinkään säätiöön tai avoimen lähdekoodin projektiin. Sitä pitävät Nike ja Siebrand, jotka ovat molemmat kehittäjiä ja joilla on huomattavaa i18n- ja L10n-kokemusta, sekä muut ylläpidon jäsenet. Käännöstoiminnot tarjoaa MediaWiki-laajennus Translate. Tämä wiki sisältää aina kokeellista koodia ja saattaa ajoittain olla rikki. Ole kärsivällinen, ongelmat hoidetaan yleensä nopeasti. Ongelmia voi raportoida tukisivulle.

Tutki

 * Useimmille muokkaajille wikiohjelmisto on jo tuttu. Jos olet uusi wikiohjelmiston parissa, voit opetella perusteet ja löytää apua muokkaamiseen MediaWiki.org-sivustolla.
 * Ota selvää tästä johdannosta kuinka kääntäjät toimivat.
 * Teknistä tietoa translatewiki.netin tällä hetkellä käyttämästä ohjelmistosta.
 * Translatewiki.net tuottaa tilastoja käännösten edistymisen seuraamiseksi kieli- ja projektikohtaisesti. Tutki tilastoja ja muuta tietoa yleisellä tilastosivulla.

Miksi käyttää translatewiki.netiä
Tässä vain muutama esimerkki. Lue tästä lisää kääntämisestä; ja miksi et itse kääntäisi projekteja? Katso luettelo projekteista.

Jokainen, joka voi auttaa seuraavissa kielissä (katso alla) on tervetullut kääntämään. Lisää oma ohjelmistoprojekti translatewiki.net sivustoon jos se ei vielä ole täällä.
 * Yksi parhaimmista käännöstyökaluista netissä. Kaikki käännökset tehdään helposti selaimen avulla ja ympärillä on muita käyttäjiä, jotka voivat auttaa kääntäjiä. Käännettäessä ehdotukset auttavat ymmärtämään käännettävän tekstin oikeaa merkitystä ja käyttöä. Aikaisemmat käännökset ja automaattisten käännösohjelmien ehdotukset auttavat kääntämisessä.
 * Erityisiä oikeuksia ei vaadita, jokainen voi osallistua.
 * Muutosten seuraaminen on helppoa. Kääntämättömät tekstit eivät ole ainoita jotka on helppo löytää: aina kun joku lähdeteksti muuttuu, siihen liittyvät käännökset merkitään, jotta ne on helppo tunnistaa. Kääntäjien ei tarvitse käyttää aikaa niiden etsimiseen.

Yleiskatsaus translatewiki.net-sivuston toimintatavasta

 * Translatewiki.net-sivustolla kääntäjät kääntävät ohjelmistojen käyttöliittymiä tuotteissa, joissa englanninkieliset tekstit on erotettu koodista ja järjestetty yksittäisiksi "viesteiksi".
 * Kun uusi projekti liittyy mukaan, englanninkieliset alkuperäisviestit tuodaan sivustolle. Lisää uusia englanninkielisiä viestejä tuodaan ajoittain.
 * Teksti voidaan kääntää erilliselle englanninkielisen alkuperäisviestin alasivulle, esimerkiksi /xxx kielikoodille xxx.
 * Alasivuja tunnuksella /qqq käytetään viestien selitetekstien säilyttämiseen. Selitteet kirjoitetaan manuaalisesti ja ne ovat yleensä parempaa laatua tapauksissa, joissa on hyvää yhteydenpitoa alkuperäisten kehittäjien kanssa. Jos kommentit lähdekoodissa ovat osa ohjelmistoprojektia, myös ne näytetään käännöskäyttöliittymässä.
 * Kääntäjät tekevät ehdotuksia alkuperäisen englanninkielisen viestin parantamiseksi tai oikaisemiseksi tai mukauttavat sitä tukemaan lokalisointia. Jos muutoksista ollaan yhtä mieltä, joko translatewiki.netin jäsenet, jotka ovat myös kyseisen projektin kehittäjiä, toteuttavat ne tai ne raportoidaan projektin kehittäjille.
 * Translatewiki.netin ylläpito "välittää" kunkin kielen valmiit käännökset projekteille, kun projektia varten tehtyjen käännösten yhteismäärä tietyllä kielellä ylittää kyseiselle projektille sovitun kynnyksen. Lisätietoa välitystahdista ja kynnyksistä on projektisivuilla.
 * Projektille välitettyjen käännösten julkaisua ohjelmistossa hallitsevat ja sen toteuttavat projektin ylläpitäjät, eikä se ole translatewiki.netin päätettävissä.
 * MediaWikin parissa työskentelevät kääntäjät kääntävät myös erityisiä sivunimiä, taikasanoja ja nimiavaruuksia käyttäen sivua Laajennettu MediaWikin kääntäminen.
 * Kun uusi kieli lisätään translatewiki.net-sivustolle, alussa lokalisoitaviin kohteisiin kuuluvat kirjoitusjärjestelmä, sen kirjoitussuunta ja varakieli; muita lokalisoitavia kohteita voivat olla päiväys-/aikaformaatti sekä komennot PLURAL, GRAMMAR ja GENDER. CLDR-lokalisointitietojen yhdistämistä harkitaan. Tällä hetkellä ainoat suoraan CLDR:stä translatewiki.netiin ja edelleen MediaWikiin otetut tiedot ovat käännetyt kielten nimet.

Tekijänoikeudet ja vastuuvapauslausekkeet
TRANSLATEWIKI.NET EI TAKAA OIKEELLISUUTTA

Käytä translatewiki.netin käännöksiä omalla vastuulla. Niiden on tarkoitus olla hyödyllisiä, mutta translatewiki.net ei voi taata sisällön oikeellisuutta.

Translatewiki.net ja sen muokkaajat eivät anna minkäänlaista takuuta sisältöön, eivät suoraa, epäsuoraa eivätkä lakisääteistä. Tämä tarkoittaa myös, mutta ei ainoastaan, mitä tahansa takuuta kauppakelpoisuudesta tai sopivuudesta tiettyyn tarkoitukseen sekä mitä tahansa takuuta siitä, että sisältö olisi virheetöntä.

Kääntäjien käännökset lisensoidaan CC-BY 3.0 -lisenssillä ja muunnelmat voidaan lisensoida niiden vapaiden tai avoimen lähdekoodin projektien, joihin käännökset on lisätty tai tullaan lisäämään, lisenssien alaisiksi. Käyttäjäsivujen kohdalla katsotaan, että "kaikki oikeuden pidätetään" kirjoittajalle. Kaikki muu sisältö on lisensoitu CC-BY 3.0 -lisenssillä, ellei muuta lisenssiä tai tekijänoikeutta ilmoiteta erikseen.

Historia
Translatewiki.net aloitti vuonna 2006 koewikinä, jota kehitti Nike yhteistyössä Ganglerin kanssa, MediaWiki-ohjelmiston kansainvälisen kääntämisen työkaluna. Se aloitti nimellä Betawiki, ja siitä tuli translatewiki.net vuoden 2009 alussa, kun sivusto oli siirretty virtuaaliselle palvelimelle omalla verkkotunnuksellaan 9. marraskuuta 2007. Lokakuuhun 2007 mennessä translatewiki.net oli mukana lokalisoinnissa noin 70 kielellä, mikä kasvoi kesäkuuhun 2010 mennessä 329 kieleen. Kielten määrän kasvu näkyy MediaWikin käännösmerkkipaalutaulukossa. Tammikuussa 2010 palvelinkapasiteetin lisääminen tuli tarpeelliseksi, jotta pärjättäisiin lisääntyneen toiminnan kanssa. Netcup on anteliaasti pitänyt translatewiki.net-sivustoa yllä marraskuusta 2007 lähtien.

Muita vapaita ja avoimen lähdekoodin projekteja on vaiheittain lisätty translatewiki.net-sivustolle. Ensimmäinen oli FreeCol elokuussa 2007. Kesäkuuhun 2010 mennessä tuettujen projektien määrä oli kasvanut kuuteentoista.

Kaikki translatewiki.netin muokkaajat ovat vapaaehtoisia, paitsi yksi ylläpidon jäsen, joka saa rahoitusta osan ajastaan (katso rahoitus alla). Kehittäjät, ylläpitäjät ja kääntäjät värvättiin alkuun MediaWiki-projekteista, etenkin Wikimedian. Suurin osa muokkaajistamme saapuu tänne yhä MediaWikin vuoksi, mutta kun koko ajan tulee lisää projekteja, MediaWiki ei ole enää ainoa muokkaajien lähde. Heinäkuussa 2010 rekisteröityneitä kääntäjiä oli 1 860.

Yhteistyössä Stichting Open Progress- ja FUDforum-sivustojen kanssa translatewiki.net on järjestänyt useita käännösralleja, joissa on ollut palkkioita kääntäjille, parantaakseen MediaWikin ja FUDforumin lokalisointeja.
 * Vuonna 2008 alankomaalainen kansalaisjärjestö Hivosia tarjosi rahoitusta Stichting Open Progress -hankkeen välityksellä. Avustus käytettiin käännöspalkkioiden tarjoamiseen 70–80 kielestä, joita puhutaan Afrikassa, Aasiassa ja Latinalaisessa Amerikassa ja joilla on merkittävä määrä puhujia mutta riittämätön tuki MediaWikissä.
 * Vuoden 2008 lopussa pidettiin kaikille kääntäjille avoin vuodenpäätöskäännösralli.
 * Elokuun 2009 aikana järjestettiin toinen käännösralli, jonka rahoitti Wikimedia Nederland, Alankomaiden Wikimedia-paikallisyhdistys.
 * Wikimedia Nederland rahoitti myös vuoden 2009 vuodenpäätösrallin.

Translatewiki.net-sivuston tavoitteet on kuvattu esittelyssä. Kääntäjiä avustava tekniikka on kuvattu teknologiasivulla. Näitä apuvälineitä laajennetaan ja parannetaan jatkuvasti, jotta käännöstyö sujuu mahdollisimman tehokkaasti. Sivuston tämänhetkiset kehitystarpeet on kuvattu sivulla Issues and features.

Rahoitus

 * Translatewiki.net is kindly hosted by Netcup – webspace and vServer, at their expense since November 2007, with upgrades in February 2008, January 2010, October 2013, and July 2015.
 * Stichting Open Progress and others have from time to time organized funding for translation rallies to improve the localisation of MediaWiki and others, as explained above.
 * Since October 2009 the Wikimedia Foundation have contracted Siebrand to work about one day a week on translatewiki.net.

Ydinryhmä
Ydinryhmän jäsenet ovat mukana translatewiki.net-sivuston pyörittämisessä lähes päivittäin. Heillä on myös pääsy palvelimiin ja he ovat vastuussa siitä, että asiat saadaan pyörimään niin vähin ongelmin kuin mahdollista. Saadaksesi lisätietoa katso heidän omat käyttäjäsivunsa.


 * Nike
 * Perustaja, enimmäkseen kehitystyötä


 * Siebrand
 * Yhteisöohjaaja, projektikoordinaattori, kehittäjä


 * Raymond
 * MediaWikin käännösvälittäjä, kehittäjä



Elintärkeää on myös muiden yhteisömme jäsenten tekemä työ:
 * Gangleri – varhainen visionääri, ei enää aktiivinen
 * GerardM – Edustaja, PR suoralla yhteydenpidolla, blogit, StatusNet, Twitter
 * Kaikki kontaktit eri projekteissa
 * Kaikki kääntäjät ja muut tämän projektin jäsenet

Ryhmät
Kaikki muokkaajat on järjestetty eri ryhmiin, joista jokaisella on omat oikeutensa. Kuten muissa wikeissä, wikiin rekisteröityviä henkilöitä kutsutaan käyttäjiksi. Käyttäjistä tulee automaattisesti hyväksyttyjä neljä päivää rekisteröitymisen jälkeen, jolloin he voivat lähettää sähköpostia muille käyttäjille. Ylläpitäjillä on enemmän oikeuksia, jotka liittyvät pääosin sivuston suojelemiseen vandalismilta. Byrokraateilla on joitakin oikeuksia lisää, mukaan lukien tavallisten käyttäjäoikeuksien myöntäminen ja peruminen, mutta heille myöntävät byrokraattiaseman projektin ylläpitäjät -ryhmän jäsenet. Botit ovat käyttäjätunnuksia, jotka voivat suorittaa tehtäviä automaattisesti. Tuontioikeus, joka sallii käyttäjän tuoda sivuja muista wikeistä, on täällä harvoin käytössä.

Näiden yleisten ryhmien lisäksi translatewiki.net-sivustolla on myös erityisiä käyttäjäryhmiä sen tarkoitusta varten. Kääntäjät voivat muokata suojatuissa nimiavaruuksissa käännöskäyttöliittymällä. Jotkut kääntäjät voivat työskennellä käännöstensä parissa ilman Internet-yhteyttä. Projektin ylläpitäjät ovat sivuston yleisohjaajia. He tuovat viestejä käännettäviksi ja välittävät valmiit käännökset translatewiki.net-sivustoa käyttäville projekteille. He voivat muokata suoraan joidenkin projektien, kuten MediaWikin, englanninkielisiä alkuperäisviestejä. He hallinnoivat täällä käytettyä ohjelmistoa kaikin puolin.

Kuhunkin käyttäjäryhmään liitetyt oikeudet on lueteltu sivulla Käyttäjäryhmien oikeudet. Luettelot kunkin ryhmän jäsenistä voi katsoa sivulla Käyttäjälista.

Ota yhteyttä
Voit jättää viestin pääkeskustelusivullemme sivulla Tuki. Jos pidät enemmän reaaliaikaisesta keskustelusta, kokeile IRC-kanavaamme #mediawiki-i18n freenodessa. Ei ole suositeltua, mutta – jos se on turvallisuus- tai yksityisyyssyistä tarpeellista – mahdollista käyttää sähköpostia yhteydenottokeinona, osoitteemme on "translatewiki AT translatewiki PISTE net" – korvaa "AT" merkillä "@" ja "PISTE" pisteellä "." ja poista myös välilyönnit sähköpostiosoitteesta.


 * Voit keskustella tiettyä kieltä koskevista asioista sen kääntäjien kanssa kyseisen kielen portaalin keskustelusivulla.
 * Voit keskustella tiettyä projektia koskevista asioista sen tukijoiden ja kehittäjien kanssa vastaavan projektisivun keskustelusivulla.
 * Voit keskustella yksittäisten käyttäjien kanssa heidän keskustelusivuillaan tai sähköpostilla (paina sähköpostilinkkiä käyttäjäsivun sivupalkissa), jos he ovat sallineet sähköpostin.